ભીષણ ગરમી પછી સોમવાર સાંજે આવેલા આંધી-તોફાન બાદ બિહાર-ઝારખંડ સહિત ઉત્તરપ્રદેશમાં ઓછામાં ઓછા 35 લોકોના મોત થયા છે. તો અન્ય અનેક લોકો ઘાયલ થયા છે. જેમને સારવાર માટે હૉસ્પિટલ ખસેડવામાં આવ્યા છે. મીડિયા રિપોર્ટ્સ દ્વારા કહેવામાં આવ્યું છે છે સોમવારે સાંજે આંધી-તોફાનથી બિહારમાં અત્યાર સુધીમાં કુલ 17 લોકોના મોતના સમાચાર સામે આવ્યા છે. તો બીજી તરફ ઝારખંડમાં 13 લોકોના મોત થયા છે. ઉત્તરપ્રદેશના ઉન્નાવમાં પણ વીજળી પડતા 5 લોકોના મોતની માહિતી મળી આવી છે.